section_heading: Rad
paragraph_text: Strast za oblikovanjem u staklu nastala je u djetinjstvu, kad je često i dugo gledala kroz mamine kristalne čaše kao kroz čudesne naočale. Izobličena, pomaknuta stvarnost koju je tako vidjela bila joj je bliska, i kako je rekla da ju "upućuje na duhovno i čini ga vidljivim". Staklo smatra materijalom "posebne ljepote, puno suprotnosti, ograničenja, kruta tekućina, iluzija lakoće i težina, krhkost i čvrstoća, materija koja dah prenosi u oblik."